paragraph_text: Zimski Jugo-kup  (također i pod nazivima Zimski kup i Jugokup) je svoje drugo izdanje imao u sezoni 1938./39. <br> Ždrijeb natjecanja u kojem je sudjelovalo 19 klubova je održan 1. prosinca 1938. u prostorijama BSK-a u Beogradu. Radi uštede troškova putovanja, natjecanje je bilo podijeljeno na dvije zone - istočnu i zapadnu. Zbog problema u završnici natjecanja (odbijanje Građanskog iz Zagreba da igra susrete protiv Slavije iz Sarajeva u poluzavršnici), natjecanje je završeno tek u siječnju 1940. <br> Kup je osvojila Jugoslavija iz Beograda.